**Hodnotiace kritériá**

**pre dopytovo – orientované projekty zamerané na Služby v oblasti IT správy a podpory pre výkon verejnej moci**

Operačného programu Integrovaná infraštruktúra prioritná os 7 informačná spoločnosť:

Tento dokument obsahuje zoznam hodnotiacich kritérií Operačného programu Integrovaná infraštruktúra prioritná os 7 Informačná spoločnosť, schválené Monitorovacím výborom dňa: XX.YY.2022

**Verzia: 1.0**

**Platná od:** XX.YY.2022

[Úvod 3](#_Toc101427431)

[1. OBLASTI PODPORY PO7 OPII 4](#_Toc101427432)

[2. HOdnotiace kritériá 5](#_Toc101427433)

[2.1 Hodnotiace kritériá a spôsob ich aplikácie 7](#_Toc101427434)

[2.2 Sumarizačný prehľad hodnotiacich kritérií 13](#_Toc101427435)

Úvod

Predmetom tohto dokumentu, ktorý bol pripravený Ministerstvom investícií, regionálneho rozvoja a informatizácie Slovenskej republiky ako sprostredkovateľským orgánom pre prioritnú os 7 (ďalej ako “SO”) Operačného programu Integrovaná infraštruktúra (ďalej ako „OPII“) v spolupráci s vecne príslušnými odbornými útvarmi Ministerstva investícií, regionálneho rozvoja a informatizácie Slovenskej republiky (ďalej ako „MIRRI“), je stanovenie **kritérií pre výber dopytovo - orientovaných projektov zamerané na Služby v oblasti IT správy a podpory pre výkon verejnej moci v rámci špecifického cieľa 7.2** pre oblasť podpory v rámci Prioritnej osi 7 OPII (ďalej ako „PO7 OPII“) v súlade s čl. 125 ods. 3 písm. a) nariadenia Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (ďalej ako „všeobecné nariadenie“) a Systémom riadenia európskych štrukturálnych a investičných fondov pre programové obdobie 2014 – 2020 (ďalej ako „SR EŠIF“) a zároveň popísanie spôsobu aplikácie týchto kritérií tak, aby bol pre členov Monitorovacieho výboru pre Operačný program Integrovaná infraštruktúra (ďalej ako „MV OPII“), Európsku Komisiu a iné zainteresované partnerské subjekty a verejnosť zabezpečený k predmetnej problematike dostatok informácií v záujme transparentnosti a čo najlepšej zrozumiteľnosti návrhu hodnotiacich kritérií.

Navrhovaný je nasledovný typ kritérií pre výber projektov:

* Hodnotiace kritériá žiadostí o NFP.

Súčasťou hodnotiacich kritérií sú aj rozlišovacie kritériá.

Tieto kritériá, vrátane spôsobu ich aplikácie, ako aj ich každá zmena, podliehajú podľa čl. 110 ods. 2 písm. a) všeobecného nariadenia **schváleniu MV OPII**.

Podľa § 17 ods. 3 písm. d) zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej ako „zákon o EŠIF“) sa kritériá na výber projektov stanovujú vo výzve na predloženie žiadosti o NFP (ďalej ako „ŽoNFP“) ako podmienka poskytnutia príspevku, ktorej splnenie overuje SO v schvaľovacom procese ŽoNFP.

Snahou SO bolo zároveň nastaviť predmetné kritériá na výber projektov tak, aby:

* boli nediskriminačné a transparentné;
* boli prehľadné a neobsahovali duplicity;
* boli v čo najvyššej možnej miere špecifikované jednoznačne a objektívne tak, aby žiadatelia mohli vopred odhadnúť, či ich projekt má šancu na úspech v schvaľovacom procese;
* sa dosiahlo zefektívnenie spôsobu overovania hospodárnosti a efektívnosti výdavkov projektu prostredníctvom širšieho využitia finančných limitov, jednotkových cien a pod.

Doplňujúce špecifiká (legislatívne, technické, ekonomické a pod.) týkajúce sa spôsobu aplikácie hodnotiacich kritérií (napr. individuálne stanovené referenčné hodnoty benchmarkov, limitov, pravidlá vykonávania prieskumu trhu za účelom posúdenia nákladovej efektívnosti projektu a pod.) budú podrobne upravené v Príručke pre odborných hodnotiteľov, Príručke pre oprávnenosť výdavkov a vo výzve na predloženie ŽoNFP (ďalej aj „výzva“) zverejnených na webovom sídle SO <https://www.mirri.gov.sk/>.

1. OBLASTI PODPORY PO7 OPII

Sústava hodnotiacich kritérií definovaná v tomto dokumente sa vzťahuje na nasledovné oblasti podpory PO7 OPII:

|  |  |  |  |  |
| --- | --- | --- | --- | --- |
| **Prioritná os** | **Investičná priorita** | **Špecifický ciel** | **Výsledky** | **Typy aktivít** |
|  | IP 2b) Vývoj produktov a služieb IKT, elektronického obchodu a posilnenia dopytu po IKT  | 7.2 Zvýšenie inovačnej kapacity najmä malých a stredných podnikateľov v digitálnej ekonomike  | Zvýšenie integrovanosti Slovenska do jednotného digitálneho trhu - zvýši sa predaj a nákup tovaru a služieb online; | C. Podpora najmä malých a stredných podnikateľov prostredníctvom zdieľaných služieb (Podnikatelia získajú prístup k službám, ktoré boli vyvinuté pôvodne pre potreby verejnej správy. Služby budú vhodne prispôsobené)D. Podpora inovatívnych riešení MSP využívajúcich údaje a služby poskytované verejnou správou |
| Zvýšenie životaschopnosti malých a stredných podnikateľov vďaka možnostiam, ktoré poskytnú zdieľané služby verejnej správy; |
| Zvýšenie dopytu po inovatívnych riešeniach v oblasti informačno-komunikačných technológií vyvolá rast počtu MSP, ktorí sa budú podieľať na vytváraní takýchto riešení. |

1. HOdnotiace kritériá

Hodnotiace kritériá, ktoré sú aplikované hodnotiteľmi v procese odborného hodnotenia, slúžia na posúdenie kvalitatívnej úrovne ŽoNFP, t.j. na overenie, či ŽoNFP spĺňa stanovené minimálne kvalitatívne požiadavky na to, aby bola schválená.

V snahe o zabezpečenie efektívneho a transparentného procesu výberu projektov budú podporené iba tie projekty, ktoré budú SO vyhodnotené ako vhodné a účelné vzhľadom na východiskovú situáciu a identifikované potreby v danej oblasti, nákladovo efektívne, environmentálne udržateľné, s adekvátnym kapacitným zabezpečením ich realizácie.

Hodnotiace kritériá PO7 OPII sú z hľadiska predmetu hodnotenia v súlade so SR EŠIF zaradené
do nasledovných hodnotiacich oblastí:

1. **Príspevok navrhovaného projektu k cieľom a výsledkom OP a prioritnej osi**
* posúdenie príspevku projektu k cieľom operačného programu, prioritnej osi;
1. **Navrhovaný spôsob realizácie projektu**
* posúdenie prepojenia navrhovaných aktivít s výsledkami a cieľmi projektu, posúdenie reálnosti plánovanej hodnoty merateľných ukazovateľov s ohľadom na časové, finančné a vecné hľadisko;
1. **Administratívna a prevádzková kapacita žiadateľa**
* posúdenie dostatočných administratívnych a prevádzkových kapacít žiadateľa na realizáciu a prevádzku projektu;
1. **Finančná a ekonomická stránka projektu**
* posúdenie oprávnenosti navrhovaných výdavkov v zmysle výzvy na predkladanie ŽoNFP, overenie účelnosti, hospodárnosti a efektívnosti navrhovaných výdavkov, hodnotenie finančnej a ekonomickej výkonnosti, resp. aktivity žiadateľa vo vzťahu ku schopnosti zabezpečiť finančnú udržateľnosť projektu.

Sústava hodnotiacich kritérií je koncipovaná ako **kombinácia vylučujúcich a bodovaných hodnotiacich kritérií**.

**Vylučujúce hodnotiace kritériá** sú vyhodnocované v prípade relevancie iba možnosťou „áno“ alebo možnosťou „nie“. Udelenie možnosti „nie“ pri vylučujúcom kritériu znamená automaticky nesplnenie kritérií pre výber projektov a neschválenie ŽoNFP. **Vylučujúce kritéria sú vždy posudzované ako prvé a až po ich splnení sú posudzované bodované kritériá.**

**Bodované hodnotiace kritériá** slúžia na posúdenie kvalitatívnej úrovne určitého aspektu ŽoNFP, umožňujú vzájomné kvalitatívne porovnanie a vytvorenie poradia jednotlivých schvaľovaných ŽoNFP.

Bodované hodnotiace kritériá majú stanovené bodové hodnoty ako nezáporné celé číslo, ktoré je prideľované v závislosti od vyhodnotenia príslušného bodovaného hodnotiaceho kritéria. Rozsah možnosti pridelenia bodov je určený pri jednotlivých bodovaných kritériách.

Na splnenie kritérií odborného hodnotenia musia byť vyhodnotené kladne všetky vylučujúce hodnotiace kritériá a zároveň musí byť splnená **minimálna hranica** **60 bodov**, čo predstavuje **60 %** z maximálneho počtu bodov. **Maximálny počet bodov je 100.**

**Rozlišovacie kritériá**

V prípade, ak viaceré ŽoNFP dosiahli rovnaký súčet bodov z odborného hodnotenia s počtom pridelených bodov z výberu ŽoNFP a vyčlenená alokácia nepostačuje na podporu všetkých projektov uplatňujú sa nasledujúce rozlišovacie kritériá v stanovenom poradí:

1. ŽoNFP s vyšším počtom celkových bodov získaných podľa bodovaných hodnotiacich kritérií v rámci hodnotenej oblasti **„Príspevok navrhovaného projektu k cieľom a výsledkom OP a prioritnej osi“**,
2. ŽoNFP s vyšším počtom celkových bodov získaných podľa bodovaných hodnotiacich kritérií v rámci hodnotenej oblasti **„Navrhovaný spôsob realizácie projektu“.**

Výber projektov bude realizovaný výlučne na základe výsledkov odborného hodnotenia, t. j. splnenie minimálneho počtu bodov v kombinácii s umiestnením projektu v príslušnom hodnotiacom kole (pri otvorených výzvach), resp. v celkovom umiestnení projektu (pri uzavretých výzvach).

Poradie ŽoNFP bude z uvedených dôvodov určené na základe bodového hodnotenia všetkých relevantných kritérií pre príslušný projekt. Poradie sa určí zostupne.

V prípade, ak SO v súlade s alokáciou určenou vo výzve nemá finančné prostriedky vyčlenené na podporu všetkých ŽoNFP z vytvoreného zoznamu (tých, ktoré splnili podmienky poskytnutia príspevku), aplikuje na takto vytvorené poradie ŽoNFP alokáciu určenú vo výzve. Na základe určenia poradia ŽoNFP podľa vyššie uvedených pravidiel budú schválené (vydané rozhodnutie o schválení ŽoNFP) tie ŽoNFP, ktorých odporúčaná hodnota nenávratného finančného príspevku (ďalej ako „NFP“) je plne krytá výškou disponibilných finančných prostriedkov výzvy.

ŽoNFP, ktoré sa umiestnili vytvoreným poradím pod hranicou finančných prostriedkov vyčlenených na výzvu, budú neschválené z dôvodu nedostatku finančných prostriedkov určených na výzvu. ŽoNFP, ktoré neboli schválené len z dôvodu nedostatku finančných prostriedkov vo výzve sú v poradí, v akom boli neschválené, zaradené do zásobníka projektov.

* 1. Hodnotiace kritériá a spôsob ich aplikácie

| SÚSTAVA HODNOTIACICH KRITÉRIÍ  |
| --- |

* + - 1. **PRÍSPEVOK NAVRHOVANÉHO PROJEKTU K CIEĽOM A VÝSLEDKOM OPII A PO7 OPII**

| Hodnotiace kritérium | Predmet hodnotenia | Typ kritéria  | Spôsob aplikácie hodnotiaceho kritéria |
| --- | --- | --- | --- |
| 1.1 | **Príspevok projektu k cieľom a výsledkom OPII a PO7** | Posudzuje sa súlad projektu s intervenčnou stratégiou OPII pre príslušný špecifický cieľ, resp. ciele (ak relevantné) PO7 OPII, to je súlad s:1) príslušným špecifickým cieľom vrátane relevantnej legislatívy a štandardmi (cieľmi ak relevantné),2) očakávanými výsledkami,3) definovanými typmi oprávnených aktivít.Na rozdiel od administratívneho overenia ide o hĺbkové posúdenie vecnej (obsahovej) stránky projektu z hľadiska jeho súladu so stratégiou a cieľmi PO7 OPII. | Vylučujúce kritériumÁno - Nie | **Áno** – Projekt je **v súlade** s intervenčnou stratégiou OPII v danej oblasti. |
| **Nie** - Projekt **nie je v súlade** s intervenčnou stratégiou OPII v danej oblasti, resp. ich súlad je iba v deklaratívnej rovine. |
| 1.2 | **Inovatívnosť riešenia a zlepšenie užívateľskej prívetivosti** | Posudzuje sa užívateľská inovatívnosť riešenia. | Bodované kritérium15 bodov | **5 bodov -** Riešenie predstavuje zlepšenie existujúcej elektronickej služby alebo využitia dát verejnej správy, prípadne prináša alternatívu existujúcej služby alebo využitia dát, ktorá bude atraktívnejšia alebo ľahšie použiteľná. |
| **10 bodov -** Riešenie prináša službu alebo využitie dát, ktoré sa zatiaľ v elektronickej forme neposkytovali, **alebo** vytvára platformu či rozhrania na to, aby bol možný rozvoj takýchto služieb. |
| **15 bodov -** Riešenie prináša službu alebo využitie dát, ktoré sa zatiaľ v elektronickej forme neposkytovali, **a zároveň** vytvára platformu či rozhrania na to, aby bol možný rozvoj ďalších služieb a širšieho využitia dát verejnej správy. |
| 1.3. | **Využiteľnosť riešenia** | Posudzuje sa potenciál pre využitie cieľovou skupinou / užívateľmi. | Bodované kritérium6 bodov | **2 body –** Riešenie je zamerané na úzky okruh užívateľov, špeciálne na konkrétny hospodársky sektor, špecializované informačné systémy a pod. |
| **4 body -** Riešenie je zamerané na širší okruh užívateľov, napr. na podnikateľský sektor všeobecne, občaov využívajúci služby konkrétneho sektora (sociálne služby, zdravotnícke služby a pod.). |
| **6 bodov -** Riešenie je zamerané všeobecne na podporu využívania služieb verejnej správy zo strany občanov a podnikateľov. |
| 1.4 | **Aká je veľkostná kategória podniku žiadajúceho pomoc?**  | Posudzuje sa veľkosť podniku žiadateľa. Veľkosť podniku sa určí na základe pravidiel uvedených v prílohe I Nariadenia komisie (EÚ) č. 651/2014. Menšie podniky budú bodovo zvýhodnené.  | Bodované kritérium4 body | **2 body -** veľký podnik |
| **4 body -** malý a stredný podnik |

* + - 1. **NAVRHOVANÝ SPÔSOB REALIZÁCIE PROJEKTU**

| Hodnotiace kritérium | Predmet hodnotenia | Typ kritéria  | Spôsob aplikácie hodnotiaceho kritéria |
| --- | --- | --- | --- |
| 2.1 | **Bude prostredníctvom realizácie aktivít projektu zabezpečené dosiahnutie merateľných ukazovateľov uvedených v ŽoNFP vychádzajúcich z výzvy?** | Kritérium hodnotí, či sú merateľné ukazovatele projektu stanovené správne, t. j. či sú ich číselné hodnoty určené primerane a reálne vzhľadom na plánované aktivity projektu, ktorých realizáciou sa majú dané merateľné ukazovatele zabezpečiť. | Vylučujúce kritériumÁno - Nie | **Áno** – Plánované aktivity **vedú** k naplneniu realisticky nastavených hodnôt merateľných ukazovateľov. |
| **Nie** – Plánované aktivity **nevedú** k naplneniu realisticky nastavených hodnôt merateľných ukazovateľov, **alebo** hodnoty ukazovateľov **nie sú** nastavené primerane a reálne. |
| 2.2 | **Posúdenie rizík ovplyvňujúcich reálnosť a naplnenie stanoveného harmonogramu realizácie aktivít projektu.** | Kritérium má za cieľ vyhodnotiť riziká ovplyvňujúce reálnosť a naplnenie stanoveného harmonogramu realizácie aktivít projektu. | Bodované kritérium30 bodov  | **10 bodov** - V navrhovanom harmonograme realizácie (časť 7 - spôsob realizácie aktivít projektu v spojení s časťou 9 - harmonogram realizácie aktivít uvedených v ŽoNFP) je možné identifikovať nasledujúce riziká: • obsahuje časovo nevhodne (nelogicky) nadväzujúce aktivity projektu, • obsahuje realizáciu aspoň jednej z aktivít (resp. podaktivít, ak relevantné) projektu v neprimeranej lehote, • existuje riziko oneskorenia projektu nad rámec možného predĺženia projektu. |
| **20 bodov** - V projekte je možné identifikovať max. 1 z vyššie uvedených rizík a zdôvodnenie neexistencie rizík je reálne. |
| **30 bodov** - V projekte nie je identifikované ani 1 z vyššie uvedených rizík a zdôvodnenie neexistencie rizík je reálne. |
| 2.3 | **Reálnosť plánovaných služieb/riešení** | Kritérium hodnotí reálnosť plánovaných služieb/riešení v kontexte vývoja riešenia/služby a dodanie riešenia/služby, nasadenia riešenia/služby do prevádzky a potrebu ďalších integrácií, ktoré sú nevyhnutné pre nasadenia | Bodové kritérium 10 bodov | **5 bodov -** plánované riešenie/služba si vyžaduje v rámci dodania a nasadenia do prevádzky spoluprácu tretích strán  |
| **10 bodov -** plánované riešenie/služba si nevyžaduje v rámci dodania a nasadenia do prevádzky spoluprácu tretích strán. Predpokladá sa napr. využitie existujúceho open source, open api a pod. |

* + - 1. ADMINISTRATÍVNA A PREVÁDZKOVÁ KAPACITA ŽIADATEĽA

| Hodnotiace kritérium | Predmet hodnotenia | Typ kritéria  | Spôsob aplikácie hodnotiaceho kritéria |
| --- | --- | --- | --- |
| 3.1 | **Posúdenie administratívnych, odborných a prevádzkových kapacít žiadateľa** | Posudzuje sa odborná kapacita žiadateľa na riadenie a implementáciu IT projektu z hľadiska vecného zamerania projektu.V rámci toho sa posudzuje, či žiadateľ disponuje dostatočnými odbornými kapacitami s potrebnou odbornou spôsobilosťou na riadenie a implementáciu IT projektu v danej oblasti. Riadenie a implementácia projektu môže byť zabezpečená internými administratívnymi kapacitami žiadateľa a/alebo externými administratívnymi kapacitami, ktoré si žiadateľ na tento účel obstará. Kritérium sa vzťahuje na odborné kapacity žiadateľa na zabezpečenie hlavných aktivít projektu ako aj zabezpečenie podporných aktivít projektu. Zároveň sa posudzuje vhodnosť, dostatočnosť a odborná spôsobilosť interných odborných kapacít pre budúce zabezpečenie prevádzky riešenia. | Bodované kritérium10 bodov | **10 bodov** - Žiadateľ **disponuje a** **plánuje** (v súlade s podmienkami výzvy) dostatočné odborné kapacity s náležitou odbornou spôsobilosťou a know-how na riadenie a implementáciu projektu v danej oblasti. Popis zabezpečenia prevádzky riešenia je reálny, t. j. žiadateľ disponuje a plánuje (v súlade s podmienkami výzvy) personálne kapacity pre zabezpečenie prevádzky riešenia. |
| **5 bodov** - Žiadateľ **plánuje** (v súlade s podmienkami výzvy) **zabezpečiť** dostatočné odborné kapacity s náležitou odbornou spôsobilosťou a know-how pre riadenie a implementáciu projektu v danej oblasti. Žiadateľ (v súlade s podmienkami výzvy) **deklaruje** zabezpečenie prevádzky riešenia s plánovaným zabezpečením. |
| 3.2 | **Skúsenosti s vývojom obdobných riešení/služieb** | Posudzuje sa odborné skúsenosti žiadateľa, či realizoval vývoj obdobných riešení/služieb.  |  | **0 bodov -** Žiadateľ nedeklaroval, resp. neuviedol **obdobné riešenia/služby** v minulosti. |
| **5 bodov -** Žiadateľ deklaroval a uviedol v ŽoNFP ktoré **obdobné riešenia/služby** v minulosti realizoval vrátane odberateľa týchto riešení/služieb. |

* + - 1. FINANČNÁ A EKONOMICKÁ STRÁNKA PROJEKTU

| Hodnotiace kritérium | Predmet hodnotenia | Typ kritéria  | Spôsob aplikácie hodnotiaceho kritéria |
| --- | --- | --- | --- |
| 4.1 | **Spĺňajú výdavky uvedené v ŽoNFP podmienky oprávnenosti?** | Posudzuje sa, či žiadané výdavky projektu spĺňajú všetky podmienky oprávnenosti definované v riadiacej dokumentáciiPO7 OPII upravujúcej oblasť oprávnenosti výdavkov (vecná oprávnenosť a účelnosť výdavkov, hospodárnosť a efektívnosť výdavkov, územná oprávnenosť výdavkov, časová oprávnenosť výdavkov a pod.).Pozn.: V prípade identifikácie neoprávnených výdavkov projektu sa v procese odborného hodnotenia výška celkových oprávnených výdavkov projektu adekvátne zníži. V prípade aplikácie zjednodušeného vykazovania výdavkov sa v procese odborného hodnotenia posúdi aj opodstatnenosť/nevyhnutnosť výšky základne pre výpočet paušálnej sadzby.V prípade identifikácie nedostatkov rozpočtu projektu spočívajúcich vo formálnych nedostatkoch (napr. nesprávna klasifikácia výdavkov z hľadiska účtovného zaradenia, resp. nesprávneho priradenia k aktivitám projektu a pod.), ktoré nemajú vplyv na posúdenie oprávnenosti výdavkov, sa tieto nedostatky nezahŕňajú do neoprávnených výdavkov. | Vylučujúce kritériumÁno - Nie | **Áno** - **70** **%** **a** **viac** finančnej hodnoty žiadateľom definovaných celkových oprávnených výdavkov projektu je **oprávnených** vzhľadom k stanoveným cieľom a očakávaným výstupom projektu. |
| **Nie** - **Menej ako 70 %** finančnej hodnoty žiadateľom definovaných celkových oprávnených výdavkov projektu je **oprávnených** vzhľadom k stanoveným cieľom a očakávaným výstupom projektu. |
| 4.2 | **Hodnotenie miery oprávnenosti výdavkov projektu.** | Hodnotí sa miera oprávnenosti požadovaných celkových oprávnených výdavkov projektu.Pozn.: V prípade aplikácie zjednodušeného vykazovnia výdavkov sa v procese odborného hodnotenia posúdi aj opodstatnenosť/nevyhnutnosť výšky základne pre výpočet paušálnej sadzby. | Bodované kritérium20 bodov | **Od 0% – do 10% (vrátane):** V prípade že bude identifikovaná výška neoprávnených výdavkov v uvedenom rozsahu, bude pridelené. - **20 bodov** |
| **Viac ako 10% – do 20% (vrátane):** V prípade že bude identifikovaná výška neoprávnených výdavkov v uvedenom rozsahu, bude pridelené. - **10 bodov** |
| **Viac ako 20% – 30% (vrátane):** V prípade že bude identifikovaná výška neoprávnených výdavkov v uvedenom rozsahu, bude pridelené. - **5 bodov** |

* 1. Sumarizačný prehľad hodnotiacich kritérií

|  |  |  |  |  |
| --- | --- | --- | --- | --- |
| Hodnotené oblasti | Hodnotiace kritériá | Typ kritéria | Hodnotenie | Maximum bodov |
| 1. [**Príspevok navrhovaného projektu k cieľom a výsledkom OPII a PO7**](#príspevok) **OPII**
 | 1.1 Príspevok projektu k cieľom a výsledkom OPII a PO7. | Vylučujúce |  |  |
| 1.2 Inovatívnosť riešenia | Bodované |  | 15 bodov |
| 1.3 Využiteľnosť riešenia | Bodované |  | 6 bodov |
| 1.4 Aká je veľkostná kategória podniku žiadajúceho pomoc? | Bodované |  | 4 bodov |
| 1. [**Navrhovaný spôsob realizácie projektu**](#realizác)
 | 2.1 Bude prostredníctvom realizácie aktivít projektu zabezpečené dosiahnutie merateľných ukazovateľov uvedených v ŽoNFP vychádzajúcich z výzvy? | Vylučujúce |  |  |
| 2.2 Posúdenie miery rizík ovplyvňujúcich reálnosť a naplnenie stanoveného harmonogramu realizácie aktivít projektu. | Bodované |  | 30 bodov |
| 2.3 Reálnosť plánovaných služieb/riešení | Bodované |  | 10 bodov |
| 1. [**Administratívna a prevádzková kapacita žiadateľa**](#administr)
 | 3.1 Posúdenie administratívnych, odborných a prevádzkových kapacít žiadateľa. | Bodované |  | 10 bodov |
| 3.2 Skúsenosti s vývojom obdobných riešení/služieb | Bodované |  | 5 bodov |
| 1. [**Finančná a ekonomická stránka projektu**](#finančn)
 | 4.1 Spĺňajú výdavky uvedené v ŽoNFP podmienky oprávnenosti? | Vylučujúce |  |  |
| 4.2 Hodnotenie miery oprávnenosti výdavkov projektu. | Bodované |  | 20 bodov |